ബൂത്തുതലം മുതല് കോണ്ഗ്രസിനെ ശക്തമാക്കും: സതീഷ് കൊച്ചുപറമ്ബില് പത്തനംതിട്ട: ജില്ലയില് കോണ്ഗ്രസ് പ്രവര്ത്തനം ബൂത്തുതലം മുതല് ശക്തമാക്കുകയാണ് പ്രധാന ദൗത്യമെന്ന് ഡിസിസി പ്രസിഡന്റ് പ്രഫ. സതീഷ് കൊച്ചുപറമ്ബില്. പത്തനംതിട്ട പ്രസ് ക്ലബ് സംഘടിപ്പിച്ച മീറ്റ് ദ് പ്രസ് പരിപാടിയില് സംസാരിക്കുകയായിരുന്നു അദ്ദേഹം. പല ബൂത്ത് കമ്മിറ്റികളും കടലാസില് മാത്രമാണ്. ജില്ലയില് 60 ശതമാനം ബൂത്തുകള് മാത്രമാണ് പ്രവര്ത്തിക്കുന്നത്. അടിത്തറ ശക്തമാക്കുന്നതിലേക്ക് യൂണിറ്റ് കമ്മിറ്റികള് രൂപീകൃതമാകുകയാണ്. ആദ്യഘട്ടത്തില് മൈലപ്ര ഗ്രാമപഞ്ചായത്തിലാണ് പ്രത്യേക ദൗത്യം ഏറ്റെടുത്തിരിക്കുന്നത്. സെമി കേഡര് നിലവാരത്തിലേക്ക് കോണ്ഗ്രസ് പാര്ട്ടിയെ ഉയര്ത്തിക്കൊണ്ടുവരും. കഴിഞ്ഞ നിയമസഭ തെരഞ്ഞെടുപ്പില് ജില്ലയിലെ അഞ്ച് മണ്ഡലങ്ങളിലും പരാജയം ഏറ്റുവാങ്ങേണ്ടിവന്നതില് നിരവധി ഘടകങ്ങളുണ്ട്. കെപിസിസി സമിതി ഇതു സംബന്ധിച്ച് പഠനം നടത്തിയെങ്കിലും ആര്ക്കെങ്കിലുമെതിരെ നടപടി എടുക്കാന് നിലവില് ആലോചനയില്ലെന്നും സതീഷ് കൊച്ചുപറമ്ബില് പറഞ്ഞു. എന്നാല് പാര്ട്ടി സംവിധാനങ്ങള് ശക്തമായിരിക്കും. തദ്ദേശസ്ഥാപനങ്ങളിലടക്കം പാര്ട്ടി നിര്ദേശം ലംഘിച്ചു പ്രവര്ത്തിച്ചവര്ക്കെതിരെ വിട്ടുവീഴ്ചയുണ്ടാകില്ല. പ്രാദേശിക സമരങ്ങള് ഏറ്റെടുത്ത് പാര്ട്ടിയെ ശക്തമാക്കാനാണ് തീരുമാനം. കോണ്ഗ്രസിനും യുഡിഎഫിനും വളക്കൂറുള്ള മണ്ണാണ് പത്തനംതിട്ട. കോണ്ഗ്രസിന്റെ സംഭാവനയാണ് പത്തനംതിട്ട ജില്ല. കോണ്ഗ്രസിലെ മാലിന്യങ്ങളാണ് ഇപ്പോള് ഒലിച്ച് പോകുന്നത്. ജില്ലയില് കോണ്ഗ്രസിന്റെ നഷ്ടപ്പെട്ട പ്രതാപം വീണ്ടെടുക്കുക തന്നെ ചെയ്യും. കെ. ശിവദാസന്നായര് കോണ്ഗ്രസിന്റെ സമുന്നത നേതാവാണ്. ജില്ലയില് എസ്ഡിപിഐയും ബിജെപിയുമായി ചേര്ന്ന് അധികാരം പങ്കിടുന്നതില് എല്ഡിഎഫിന് യാതൊരു മടിയുമില്ല. പത്തനംതിട്ട നഗരസഭ, കോട്ടാങ്ങല് ഗ്രാമപഞ്ചായത്തുകളില് എസ്ഡിപിഐ ബന്ധവും റാന്നിയില് ബിജെപി ബന്ധവും തുടരുകയാണ്. പന്തളം നഗരസഭ കൗണ്സില് പിരിച്ചുവിടണമെന്നു തന്നെയാണ് കോണ്ഗ്രസ് നിലപാട്. ജനകീയ വിഷയങ്ങളോടു പുറംതിരിഞ്ഞു നില്ക്കുന്ന ഭരണസമിതി പന്തളത്ത് ഭരണസ്തംഭനം സൃഷ്ടിച്ചിരിക്കുകയാണ്. സില്വര് ലൈന് നിരവധി കുടുംബങ്ങള്ക്ക് ദോഷം ചെയ്യുന്നതാണ്. ഇതിനോടു യോജിപ്പില്ല. അപ്പര്കുട്ടനാട് മേഖലയിലെ കര്ഷകര് ദുരിതത്തിലാണ്. നെല്കര്ഷകര്ക്ക് ആനുകുല്യങ്ങള് ഒന്നും ലഭിക്കുന്നില്ല. 2018ലെപ്രളയത്തില് നഷ്ടം സംഭവിച്ചവര്ക്കും ആനുകൂല്യങ്ങള് ലഭിചിട്ടില്ലെന്നും സതീഷ് കൊച്ചുപറമ്ബില് പറഞ്ഞു. പ്രസ്ക്ലബ് പ്രസിഡന്റ് ബോബി ഏബ്രഹാം സ്വാഗതവും സെക്രട്ടറി ബിജുകുര്യന് നന്ദിയും പറഞ്ഞു.